**EVIDENČNÁ KARTA SPEVÁCKEHO ZBORU**

 (monitoring miestnej kultúry pre NOS Lučenec)

**Názov**: Ženský spevácky zbor **PRO MUSICA** Biskupice

**Zriaďovateľ**: Miestna organizácia Csemadoku v Biskupiciach, ale od začiatku pracuje doslova pod tútorstvom obce Biskupice.

**Rok založenia**: 2010 zriaďovacou listinou s cieľom zachovania a šírenie ľudových tradícií a piesní našej užšej vlasti palóckeho územia

Založený bol v roku 2010 a vznikom zboru chceli nadviazať na staré tradície z rokov 1960-70, kedy v obci úspešne účinkoval aj mužský a aj ženský spevokol. V zriaďovacej listine zo dňa 16. novembra 2010 je ako hlavný cieľ uvedené zachovávanie a šírenie ľudových tradícií a piesní palóckeho územia Novohradu. Kópiu zriaďovacej listiny dostala každá členka zboru.

**Meno vedúceho**:

Vedúcou zboru je od založenia až dodnes **Eva Katonová.**

**Dirigenti:**

Dirigentkou je Takácsné Édes Katalin zo Salgótarjánu.

**Počet členov**:

Zloženie zboru je 14 členné.

**Repertoár:**

V repertoári majú viac ako 50 ľudových piesní, okolo dvadsiatky moderných, zhudobnených veršov.

**Úspechy a ocenenia:**

Za doterajšie úspešné obdobie získali viacero ocenení, napr. Cenu za rozvoj kultúry Novohradu (november 2015) udeľovanú Csemadokom a obcami regiónu. Pravidelne sa zúčastňujú súťaže „Bíborpiros szép rózsa“ (Fialová krásna ruža), semifinále sa koná v Jablonove nad Turňou a finále v Dunajskej strede, kde získali v roku 2015 strieborné pásmo.

**Účasť na významných podujatiach *(festivaly, súťaže, zahraničné zájazdy...)***

 Každoročne vystupujú doma na Poipeľskom umeleckom festivale, ktorý sa koná striedavo v Radzovciach a Veľkej nad Ipľom. Prezentovali sa aj na stretnutí speváckych zborov v Tornali. V Maďarsku na husacom festivale Püspöki Libafesztivál v Szurdokpüspöki, s ktorou majú Biskupice uzatvorené partnerstvo. Viackrát sa prezentovali na festivale tradičných jedál – Laskafesztivál v Kazári (2011, 2013, 2016) známom festivale lokší a zemiakových placiek. Dôkazom ich talentu, nielen speváckeho, bolo zapojenia sa do súťaží ako gazdinky a boli ocenení odbornou porotou – I. a II. cena za najchutnejšie jedlo v roku 2013 a 2016. Dvakrát vystupovali na folklórnom stretnutí v Gyöngyösi (2014, 2017).

**Zaujímavosti:**

 Členky speváckeho zboru sú zároveň aj vynikajúce kuchárky a svoje umenie dokazujú na obecných slávnostiach v Biskupiciach v rámci pečenia a varenia tradičných jedál. Túto svoju záľubu si udržiavajú aj pri oslavách menín, vtedy každá oslávenkyňa nielen upečie a pohostí ostatné členky, ale zároveň im odovzdá aj recept. Ktohovie, možno o pár rokov vydajú aj kuchársku knihu speváckeho zboru.

**Kronika:**

Majú založenú kroniku Csemadoku, v ktorej je zaznamenaná aj činnosť spevokolu, vedie ju Vojtech Teleki, ktorý založil z podujatí zboru aj fotoalbum.

**Finančné prostriedky**: získané prostredníctvom MO Csemadoku

Finančné prostriedky získavajú najmä prostredníctvom svojho zriaďovateľa, teda MO Csemadok.

**Podujatia** (najčastejšie organizované a najviac navštevované, od I. do XII. ):

V obci sú ich vystúpenia veľmi obľúbené, každý rok je to niekoľko akcií – výročná členská schôdza Csemadoku, oslava rokov 1948/49, ktorá sa koná 15. marca, Dni obce, slávnostná sv. omša v kostole sv. Štefana, koncerty v sociálnom ústave Nezábudka vo Fiľakove a koncom roka sú to hlavne vianočné koncerty v kostole a v kultúrnom dome.

**Priestory** na nácvik a organizovanie podujatí:

Na nácvik a organizovanie podujatí využívajú priestory kultúrneho domu v Biskupiciach, nacvičujú pravidelne každý týždeň v utorok-

**Iné:**

Stmeľovať kolektív sa snažia aj mimo vlastných aktivít, predovšetkým organizovaním spoločných výletov a návštev divadelných predstavení ako na Slovensku (Fiľakovo, Lučenec, Košice) tak aj v susednom Maďarsku (Bükkszék, Eger, Salgótarján, Budapešť).

**KONTAKT:**

Eva Katonová, 0907 800664,

e-mail: katonaeva1@hotmail.com